| **Henrikas Daktaras** |
| --- |
| Gimė | 1957 m. gruodžio 12 d. (66 metai)Kaunas |
| Gyven. vieta | Pravieniškių pataisos namai-atviroji kolonija |
| Tautybė | lietuvis |
| Pilietybė | Lietuvos |
| Sutuoktinis (-ė) | Ramutė Daktarienė |
| Vaikai | Enrikas Daktaras (g. 1982, nuo 2018 – Enrikas Doktor)Živilė Daktaraitė |
|  |
| Veikla | nusikaltėlis |

**Henrikas Daktaras** (pravardės – *Henytė*, *Hena*, g. 1957 m. gruodžio 12 d.) – Lietuvos nusikaltėlis, nuteistas kalėti iki gyvos galvos.

Vadovavo 1978 m. Kaune įkurtai nusikalstamai grupuotei „Daktarai". Jo byloje sukaupta apie 200 nusikaltimų, tarp jų – grasinimai nužudyti, turto prievartavimas, sprogdinimai, virš 30 nužudymų. Pirmąsyk įkalintas sulaukęs 19 m. H. Daktaras nuteistas už daugybę nusikaltimų: dėl turto prievartavimo, kūno sužalojimų, žmogžudysčių. Spėjama, kad jis nužudė savo pusbrolį, kitus nepaklususius gaujos narius. Žiniasklaidoje kartais vadinamas nusikalstamo pasaulio autoritetu.

Teistumai
---------

1997 m. vasario 13 d. Vilniaus apygardos teismas H. Daktarui skyrė 7,5 m. laisvės atėmimo bausmę. Ji skirta už tarpininkavimą išperkant vogtus automobilius ir grasinimus buvusiam bendrovės „Agora" apsaugos vadovui (buvusiam Kriminalinės policijos biuro vadovo pavaduotojui) Jurijui Milevskiui, jeigu šis, liudydamas teisme, atpažins Darių Mačianską, kuris buvo pagrobęs jo automobilį.

2001 m. spalį H. Daktaras iš Vilniaus 2-osios griežto režimo pataisos darbų kolonijos paleistas į laisvę už gerą elgesį, atlikęs tris ketvirtadalius bausmės.

2008 m. gruodžio 20 d. pabėgo iš policijos apsupto vienkiemio Šilų kaime. Sodybą kratę pareigūnai tvirtino, kad joje ant sienų kabėjo Hitlerio ir Stalino paveikslai.

2009 m. vasarį paskelbta H. Daktaro tarptautinė paieška. Rugsėjo 4 dieną Bulgarijos policijos spec. pajėgų sulaikytas netoli Varnos. Sulaikant H. Daktaras tyčia nualpo. Spalio 6 d. Varnos apeliacinis teismas paskelbė galutinį ir neskundžiamą sprendimą išduoti H. Daktarą Lietuvai. Spalio 9 d. H. Daktaras buvo parskraidintas į Lietuvą.

2013 m. birželio 14 d. Klaipėdos apygardos teismas nuteisė H. Daktarą kalėti iki gyvos galvos. Lietuvos Aukščiausiasis Teismas nuosprendį paliko nepakeistą. Pasak LAT, H. Daktaras nepripažįsta nusikaltimų (išskyrus disponavimą suklastotais dokumentais), todėl jam visiškai svetimas bendražmogiškų socialinių elgesio normų laikymasis, kritiškas savo elgesio vertinimas ir pagarba prigimtinei vertybei – žmogaus gyvybei.

2022 m. Lietuvos apeliacinis teismas atmetė H. Daktaro skundą dėl Kauno apygardos teismo nutarties, kuria nebuvo tenkintas Pravieniškių pataisos namų teikimas kalėjimą iki gyvos galvos pakeisti terminuota laisvės atėmimo bausme.

Išnašos
-------

1. ↑
2. ↑
3. ↑
4. ↑
5. ↑
6. ↑
7. ↑
8. ↑  "Policija.lt apie H. Daktarą Archyvuota kopija 2009-05-14 iš Wayback Machine projekto."
9. ↑
10. ↑  „Bėgliu tapusį H. Daktarą bando išgelbėti žmona". Lietuvos Rytas. Nuoroda tikrinta 2009-05-15.
11. ↑  „Teismas nepaleido į laisvę Henriko Daktaro". delfi.lt. Nuoroda tikrinta 2009-05-15.
12. ↑  „H. Daktaras pinigus investuoja Ispanijoje". delfi.lt. Nuoroda tikrinta 2009-05-15.
13. ↑  „Teismas nepaleido į laisvę Henriko Daktaro". delfi.lt. Nuoroda tikrinta 2021-02-12.
14. ↑
15. ↑
16. ↑
17. ↑
18. ↑
19. ↑
20. ↑
21. ↑  „Į Lietuvą pargabentas H. Daktaras". www.delfi.lt. Nuoroda tikrinta 2009-10-09.
22. ↑   Archyvuota kopija 2021-11-24 iš Wayback Machine projekto.
23. ↑